Més de 5.000 persones participaran dissabte en la Festa de la Primavera d'Alaquàs
21/05/2009

# Més de 5.000 persones participaran dissabte en la Festa de la Primavera d'Alaquàs

*   21/05/2009
*   [Imprimir](#)
*   Compartir
*    https://www.alaquas.org/documento.asp?id\_do=11390

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11390%2F0&title=Ajuntament%20d%27Alaqu%C3%A0s.%20Premsa.M%C3%A9s%20de%205.000%20persones%20participaran%20dissabte%20en%20la%20Festa%20de%20la%20Primavera%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11390/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2009/2/11390/22052009foto_xiquets_Form_4.jpg)](https://www.alaquas.org/ficheros/documentos/2009/2/11390/22052009foto_xiquets_Form_10.jpg "<a href='https://www.alaquas.org/ficheros/documentos/2009/2/11390/22052009foto_xiquets_Form_10.jpg' target=_blank><i class='fa fa-external-link' aria-hidden='true'></i>.Més de 5.000 persones participaran dissabte en la Festa de la Primavera d'Alaquàs</a>")

L'Ajuntament d'Alaquàs organitza un any més aquest encontre lúdic en el que participen els col·legis de la ciutat i les associacions locals. L'activitat comptarà amb espais infantils, joves i solidaris

L'Ajuntament d'Alaquàs celebrarà el dissabte 23 de maig la XIV edició de la Festa de la Primavera d'Alaquàs, una jornada lúdica i festiva que s'organitza cada any al parc de la Sequieta i que compta amb la participació de tots els col·legis de la ciutat i associacions locals. Està prevista l'assistència de més de 5.000 persones entre col·laboradors i participants de la festa.

La jornada començarà a les 11 hores i comptarà amb tres espais amb diferents activitats programades. L'espai infantil, dirigit a les i els més menuts de la ciutat, oferirà tot tipus de jocs, tallers, atraccions infantils i regals i a l'espai jove hi hauran activitats esportives i exhibicions.

A l'espai solidari es celebrarà una nova edició del Joc Solidari, una de les activitats centrals dins dels projectes de cooperació internacional de l'Ajuntament d'Alaquàs i en el que participa activament la casa de la Joventut Sauqala. L'objectiu d'aquesta activitat és recaptar fons per a projectes que aniran destinats a països del tercer món i consisteix en ensenyar els xiquets i xiquetes, a través de proves i jocs, les diferències que hi ha als cinc continents. Els participants d'aquest Joc Solidari són els alumnes dels col·legis de la ciutat, que juguen per aconseguir diners que cada centre destina a un projecte seleccionat i respecte al qual s'ha treballat prèviament a les aules.

Així, el col·legi Madre Josefa Campos destinarà enguany la seua ajuda a la restauració d'aules i l'ampliació del col·legi Nostra Senyora del Pilar de Masaya (Nicaragua); el Vila d'Alaquàs contribuirà amb els seus diners a millorar la vida dels fills de mares soles en situació difícil a la ciutat d'Agadir (Marroc); el col·legi Ciutat de Cremona donarà suport a l'organització de xiquets i xiquetes treballadores del Cantón de Paute, a Azuay (Equador). Els col·legis González Gallarza, Olivar I i Sanchis Almiñano faran la seua aportació al projecte "Ampliació d'un centre de recuperació nutricional a Bobo Diolasso, Burkina Faso" i el col·legi Bonavista subvencionarà el projecte "Construcció i equipament de l'àrea de cuina i banys de la parròquia per a la millora del funcionament i atenció de persones de la tercera edat al municipio Tonacatepeque d'El Salvador".

Cap a les 13 hores del migdia tindrà lloc el lliurament dels premis d'aquest joc solidari i es donaran també a conèixer els guanyadors del XXV Concurs de Plàstica i Literatura Infantil El Teuladí que es lliuraran el proper dia 28 de maig al Castell d'Alaquàs. Es tracta d'una activitat en la que participen tots els centres escolars de la ciutat i que s'organitza per tal de fomentar la redacció, la lectura i la plàstica.